b'\n_START_ARTICLE_\nRo-Ro ladje\n_START_PARAGRAPH_\nRo-Ro ladje (ang. Roll-on/Roll-off) so ladje za transportiranje tovora na kolesih, kot so avtomobili, kombiji, poltovornjaki, tovornjaki, prikolice in tudi \xc5\xbeelezni\xc5\xa1ki vagoni. Tovor se raztovarja s pomo\xc4\x8djo koles na vozilih in ne z uporabo dvigala kot Lo-Lo ladjah (Llift-on/Lift-off)._NEWLINE_RoRo ladje imajo vgrajeno rampo za la\xc5\xbeje natovarjanje in raztovarjnaje vozil. Rampe so lahko samo na zadnjem delu, nekatere ladje pa jo imajo tudi pri strani. Podkategorija je Ro-Ro ladje je PCC (pure car carrier), ki se uporablja samo prevoz avtomobilov. Ladje tega tipa imajo po navadi nadstropja z manj\xc5\xa1o vi\xc5\xa1ino za ve\xc4\x8djo \xc5\xa1tevilo avtomobilov. PCTC (pure car/truck carrier) se uporablja samo za avte in tovornjake._NEWLINE_Pri ve\xc4\x8dini transportnih ladij se tovor meri v tonah, pri Ro-Ro ladjah pa z dol\xc5\xbeino prog, na katerih lahko vozila parkirajo. V\xc4\x8dasih se uporablja tudi termin CEU (car equivalent units)_NEWLINE_Trajekti tudi spadajo v Ro-Ro ladje. Najve\xc4\x8dji Ro-Ro kri\xc5\xbearski trajekt je MS Color Magic z 75 200 gros tonami (GT), ki je vstopil v uporabo leta 2007 za operaterja Color Line. Zgradila ga je ladjedelnica Aker Finyards na Finskem. Je 223,7 m dolg in 35 metrov \xc5\xa1irok. Lahko preve\xc5\xbea 550 avtomobilov, dol\xc5\xbeina prog je 1270 metrov _NEWLINE_Obstaja tudi kategorija Con-Ro, hibrid Ro-Ro ladje in kontejnerske ladje. Take ladje operirajo v dru\xc5\xbebi Atlantic Container Line. Avti so razporejeni v ni\xc5\xbejih nadstropjih. kontejnerji pa na vrhu ladje._NEWLINE_Ro-Ro ladja Auriga Leader, zgrajena leta 2008 s kapaciteto 6 200 avtov je prva ladja, ki jo deloma poganja son\xc4\x8dna energija.'